ועדת הכספים, כנסת 17, פרוטוקול מספר 698, 2008-03-18 13:30

סטס מיסז'ניקוב: שלום, אני פותח את הישיבה.

סטס מיסז'ניקוב: לפנינו – שינויים בתקציב.

סטס מיסז'ניקוב: פניה מספר 59.

סטס מיסז'ניקוב: גמלאות ופיצויים.

סטס מיסז'ניקוב: אני זוכר את הפניה מהשבוע שעבר.

ענת משה: לא דנתם בזה.

ענת משה: הפניה נועדה לתקצב 3,000 אלפי שח, כלומר – 3 מיליון שח, בהוצאה מותנית בהכנסה.

ענת משה: מה שקורה זה שבנק יהב הפסיק לעבוד ובנק דיסקונט נכנס במקומו.

ענת משה: יש איזושהי מערכת של סליקה של ניכויי שכר מהעובד – קופות גמל, הלוואות, דברים מהסוג הזה, כשהמסלקה יוצאת מבנק יהב ועוברת לחשב הכללי.

ענת משה: תקצבתם בעבר את עלות ההקמה שלה.

ענת משה: מה שיש כאן זו עלות של תפעול, שזה ממומן על ידי עמלות שהמוטבים משלמים, כמו קופות הגמל והבנק.

יצחק בן ישראל: זה יורד מהגמלאות, אני רואה.

יצחק בן ישראל: זה בגלל שיש שם יותר מדי כסף?

ענת משה: אנחנו מתגברים את סעיף גמלאות ופיצויים, ואת תקנת תפעול מנהלת הגמלאות ב- 3 מיליון שקל בהוצאה מותנית בהכנסה.

סמדר אלחנני: כשהוצאה מותנית בהכנסה זה יצירת יש מאין במובן מסוים.

סמדר אלחנני: תקציב המדינה מחוץ למסגרת מגבלת ההוצאה התקציבית.

סמדר אלחנני: אני תמיד אומרת: לפחות תציינו בדברי ההסבר מאיפה זה בא.

ענת משה: אז הסברתי.

סמדר אלחנני: בעל פה הסברת.

ענת משה: אז להבא אני אבקש באגף שיקפידו.

סטס מיסז'ניקוב: מי בעד אישור פניה מס' 59?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה מספר 60,61.

סטס מיסז'ניקוב: תמיכות בענפי משק שונים.

אוהד רייפן: הפניה הזו מיועדת לעשות העברה בתקציב מנהל אזורי פיתוח תעשיה לתקציב מסחר התעשיה והמסחר לשם קידום פרויקט "נועם" – שזה אזור תעשיה.

אוהד רייפן: זה פשוט תוקצב במקום לא נכון, והתקציב לא יכול לצאת מתקציב פיתוח.

אוהד רייפן: הוא צריך לצאת מתקציב אחר.

אוהד רייפן: בנוסף, בפניה הזו יש גם העברה תקציבית של 4.5 מיליון שקלים לאזור תעשיה ברלב ועוד 5 מיליון שקלים לפיתוח אזורי תעשיה בסעיף הכללי.

יצחק בן ישראל: איפה זה אזור התעשיה ברלב?

אוהד רייפן: אני מצטער, אני לא יודע.

סטס מיסז'ניקוב: מי בעד אישור פניה 60,61?

סטס מיסז'ניקוב: מי נגד?

סטס מיסז'ניקוב: תודה, הפניה אושרה.

סטס מיסז'ניקוב: אנחנו עוברים לפניה מספר 65 תגמולים לנכים.

סטס מיסז'ניקוב: יש נציג?

סטס מיסז'ניקוב: לא הייתי רוצה לתקוע את זה.

סטס מיסז'ניקוב: זה לנכים ולניצולי שואה.

סטס מיסז'ניקוב: בכל זאת נצביע.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה מספר 68.

סטס מיסז'ניקוב: משרד ראש הממשלה.

ענת משה: הפניה הזו נועדה לתגבר תקציב לדיור ממשלתי ב- 3 מיליון שח עבור תכנון בניית ראש הממשלה החדש – פרויקט "אלמוג".

ענת משה: זו למעשה פניה שנועדה לתגבר את התקצוב לצרכי התאמות לבניין שכרגע קיים בשטח.

סטס מיסז'ניקוב: איפה הוא ימוקם?

ענת משה: מול משרד החוץ.

ענת משה: פה, בקרית הממשלה.

סמדר אלחנני: אני עדיין חוזרת ומבקשת – שנעשה סיור.

סטס מיסז'ניקוב: אני, כמובן בעד.

סטס מיסז'ניקוב: מי בעד הבקשה?

סטס מיסז'ניקוב: תודה, אושר.

סטס מיסז'ניקוב: אנו עוברים לבקשה 69- עד 74.

סטס מיסז'ניקוב: משרד ראש הממשלה.

אוהד רייפן: הפניה הזו נועדה להעברה של תקציבים למשרד החינוך, משרד השיכון, משרד התחבורה ומשרד הפנים על פי החלטת הממשלה לחיזוק הצפון משנת 2006.

אוהד רייפן: מהות ההעברה היא באישור משרד ראש הממשלה ולאחר בדיקת - -

סטס מיסז'ניקוב: כן, זה חלק מהתוכנית לחיזוק הצפון ויש פה פירוט של הסעיפים לאן הולכים הכספים.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה מספר 81.

ענת משה: זו פניה לשינויי תקציב למשרד המשפטים.

ענת משה: יש כאן שני מרכיבים.

ענת משה: אחד – תקצוב של 220 אלפי שח בהרשאה להתחייב לפרויקט של מיכון מערכת מחשוב של בתי הדין הרבניים.

ענת משה: התקצוב נועד להתאים את המערכת החדשה שיש בבתי המשפט, מערכת "במה", למערכת של בתי הדין הרבניים.

ענת משה: החלק השני, של 5 מיליון שח – לוועדת חקירה ממלכתית, ועדת דורנר, שמתוקצבת מתקציב בתי המשפט.

סטס מיסז'ניקוב: לטיפול בניצולי שואה.

סמדר אלחנני: הטיפול של המדינה בניצולי שואה?

סמדר אלחנני: היא אמרה שהיא תסיים את עבודתה עד פסח.

סמדר אלחנני: כולנו תקווה.

יצחק בן ישראל: למה לא טיפלו עד היום?

סטס מיסז'ניקוב: דווקא אני נותן קרדיט לממשלה הזו ולראש הממשלה שאחרי 60 שנה התחילו לטפל בניצולי שואה.

סטס מיסז'ניקוב: זה באמת לזכותם.

סטס מיסז'ניקוב: הפניה אושרה.

סטס מיסז'ניקוב: אנו עוברים לפניה מס' 82.

נח הקר: פניה זו היא בהתאם להעלאת תעריפי המים לחקלאים.

נח הקר: הוסכם על פיצוי שהוא כ- 84 מיליון שקל לשנה.

סמדר אלחנני: איך זה מסתדר עם מה שאמרו קודם?

נח הקר: זה בתהליך.

נח הקר: זה יקרה במהלך ה- 5 השנים הקרובות.

נח הקר: כפיצוי להעלאת התעריפים הממשלה החליטה על 84 מיליון שקל בשנה שיוצאים לטובת פרויקטים.

יצחק בן ישראל: אין פה 84 מיליון.

נח הקר: בסך הכל יש 84 מיליון בשנה.

נח הקר: אנחנו משחררים את זה פר פרויקטים ופה יש 23 מיליון.

סטס מיסז'ניקוב: מי בעד האישור?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה 83, 84 – המשרד לביטחון פנים.

סטס מיסז'ניקוב: אין נציג.

סטס מיסז'ניקוב: אנחנו לא דנים.

סטס מיסז'ניקוב: אנחנו עוברים לפניה מספר 85,86 משרד הבריאות – אין נציג.

יצחק בן ישראל: בכל זאת - זו הפחתה תקציבית למימון השתתפויות עצמיות - -

סטס מיסז'ניקוב: אתה רוצה שנאשר?

סטס מיסז'ניקוב: אין שום בעיה.

סטס מיסז'ניקוב: מי בעד?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה מספר 87 – תשתיות.

נח הקר: מדובר ב- 140 אלף שקל על מכרז ייעוץ לוועדת מכרזים.

סטס מיסז'ניקוב: מי בעד?

סטס מיסז'ניקוב: מי נגד תודה, 87 אושר.

סטס מיסז'ניקוב: אנו עוברים לבקשה מספר 88 – נתיב.

יאיר פינס: תוספת לארגון "נתיב" – סיכום בין משרד האוצר למשרד לעניינים אסטרטגיים שעיקרו פרויקט הקלדת טפסים קונסולריים .

יאיר פינס: 2 מיליון במזומן, ו – 8 מיליון בהרשאה להתחייב, והגברת פעילות ומימון הוצאות שוטפות- עוד 10.5 מיליון שקלים.

זאב אלקין: אפשר לפרט למה זה מכוון?

יאיר פינס: במרכזים שלהם – יש להם כל מיני פעילויות.

יאיר פינס: אנחנו מגבירים את הפעילות.

יאיר פינס: יותר עידוד עליה וכן הלאה.

יאיר פינס: פשוט נתנו להם יותר כסף.

סמדר אלחנני: החלטנו לפני כמה שנים לסגור את "נתיב".

זאב אלקין: סליחה, לא הוחלט.

זאב אלקין: היה רעיון כזה, אבל לא היתה החלטת ממשלה לסגור את "נתיב".

יאיר פינס: יש החלטת ממשלה לבחון את עניין "נתיב".

יאיר פינס: להקים ועדה.

יאיר פינס: יש החלטת ממשלה נוספת – להגביר את פעילות "נתיב".

זאב אלקין: אבל השאלה היא יותר כלכלית- גם על הקלדת טפסים קונוסולרים ב- 2 מיליון שקל, השאלה היא מה היה עד אז.

יאיר פינס: יש פער – משנת 96 לא הקלידו את הטפסים בגלל מחסור בתקציב.

זאב אלקין: איפה זה היה?

יאיר פינס: בארגזים.

זאב אלקין: מה בוער עכשיו?

סטס מיסז'ניקוב: העליה נפסקה.

סטס מיסז'ניקוב: ברגע שנקליד את הטפסים – זה יזוז סוף סוף.

יאיר פינס: "נתיב" אומרים שהם מחכים לשעת כושר.

יאיר פינס: ברגע שיהיה אירוע שיגרום לעידוד עליה – הם יהיו ערוכים.

זאב אלקין: אפשר להזמין מישהו שיסביר?

סטס מיסז'ניקוב: זה על פי סיכום בין השר לעניינים אסטרטגיים לראש הממשלה.

סטס מיסז'ניקוב: מי בעד אישור בקשה 88?

סטס מיסז'ניקוב: מי נגד?

סטס מיסז'ניקוב: 1 נמנע.

סטס מיסז'ניקוב: 88 אושר, תודה רבה.

סטס מיסז'ניקוב: אנו עוברים לבקשה מספר 89, 90.

ליאת ניקרטין: הפניה נועדה לתגבר את תוכנית "סופת חול", שעוסקת במיגון האוכלוסייה בפני נשק בלתי קונבנציונלי.

ליאת ניקרטין: מדובר על תוספת של 10 מיליון שקלים בהוצאה נטו ועוד שינויים בתקציב ההרשאה להתחייב.

ליאת ניקרטין: בגדול, הנושאים העיקריים שהפניה הזו מטפלת בהם זה השלמת מבצע איסוף ערכות המגן שמתקדם מעבר לכל הציפיות ולכן גם צריך לתגבר אותו, ויציאה לרכש של מכונות טיהור.

יצחק בן ישראל: הוספנו כבר השנה, פה.

יצחק בן ישראל: נכון ?

ליאת ניקריטין: לסופת חול – לא.

ליאת ניקריטין: שמו את ההשתתפות של משרד הביטחון אבל לא הוסיפו מעבר למה שתכננו.

סטס מיסז'ניקוב: אושר.

סטס מיסז'ניקוב: אנו עוברים לבקשה 91,92.

סטס מיסז'ניקוב: קידום הנגב והגליל.

גלית פלצור: הפניה נועדה לעשות שני דברים: ראשית, להעביר 16 מיליון שקל לנושא הטיילת בנהריה במסגרת שיקום הצפון, במזומן.

גלית פלצור: ואז יש גם 12 מיליון שח בהרשאה לטיילת באשקלון, לפי החלטת ממשלה 1254.

סטס מיסז'ניקוב: מי בעד אישור הבקשה?

סטס מיסז'ניקוב: מי נגד?

סטס מיסז'ניקוב: תודה, הבקשה אושרה.

סטס מיסז'ניקוב: אני מודה לכם, הישיבה נעולה.